Миломир Шайтош

Миломир Шайтош (* 6. юний 1960 - † 20. юлий  2025), длугорочни културни дїяч и активиста, предсидатель Управного одбору Дружтва Руснацох Нового Саду – Войводини, длугорочни член и хореоґраф Руского културного центра и програмер.

 Биоґрафия 
Миломир Шайтош, народзени 6. юния 1960. року у Новим Садзе. Оцец Любомир и мац Евґения родз. Ковач. Миломир мал  младшу шестру Миряну.  Фахове музичне образованє здобул у Нїзшей - основней и Штреднєй [[Музична школа ,,Исидор Баїч|музичней школи Исидор Баїч]] у Новим Садзе, як и на новосадскей Академиї уметносцох дзе му єден од професорох бул и Иван Ковач.

У Радио Новим Садзе з претаргнуцами робел од 1977. по 1986. рок перше гонорарно ище як штредньошколєц, познєйше и як стаємно заняти сотруднїк, a вец и як редактор. Робел на музичних емисийох як цо то Одгуки з ровнїни и Мелодром.

Вишколовал ше за програмера, та у тим фаху робел перше у самостойней аґенциї Compy Soft, a познєйше у компанийох як цо то JUGOINSPEKT и Електровойводина одкаль и пошол до пензиї.

Миломир Шайтош бул у малженстве зоз Наташу родз. Рускаї, вони мали два дзивки, Настасю и Татяну.

 Хореоґрафска кариєра 
Од 1968. року по 1986. рок, як член КУД-а Максим Горки зоз Нового Саду, прешол шицки розвойни етапи фолкорного танєчнїка. На препорученє визначного професийного хореоґрафа Миодраґа Цветковича Баньца, участвовал на шицких 8 семестрох за фахове оспособйованє кадрох у обласци танєчно-фолклорней творчосци зоз окремним акцентом на виучованє историї танцох, народних костимох (ношнї/облєчива) и сценскей примени танцох.

Од 2003. року бул стаємни хореоґраф у РКЦ з Нового Саду, а у двох сезонох и хореоґраф у КПД Дюра Киш зоз Шиду. Поставел коло 15 авторски хореоґрафиї. Написал даскельо статї зоз обласци руского фолклору и фолклористики од хторих єдна обявена у предлуженьох у Руским слове, а єдна у мултилатералним проєкту Русини/Руснаци/Ruthenians.

Перше як член, а потим и як предсидатель Конґресней комисиї за културу Шветового Конґреса РРЛ, сотрудзовал зоз хореоґрафами визначних руских фолклорних ансамблох Горнїци. Длугорочне окремне сотруднїцтво зоз найвизначнєйшим руским фолклористом, етнолоґом и етномузиколоґом Иваном Чизмаром зоз Словацкей резултовало зоз уключованьом до пан-руского/русинского/лемковского проєкту твореня зборнїку-енциклопедиї руского/русинского/лемковского народного облєчива-ношнї цалого ареалу дзе жиє руски народ.

Влада АП Войводини го 2017. року меновала на функцию предсидателя Управного одбору Заводу за културу войводянских Руснацох и у тим периодзе участвовал у намаганьох же би Завод за културу войводянских Руснацох достал нови просториї у Улїци Матици Сербскей у Новим Садзе. 

Бул член Совиту за национални меншини и член Совиту за младих городу Нового Саду. Тиж так, бул у даскелїх мандатох член Националного совиту Руснацох. 

Миломир Шайтош бул заменїк предсидателя Рускей матки и предсидатель Новосадского городского одбору Рускей матки.

Як предсидатель Управного одбору Дружтва Руснацох Нового Саду – Войводини, участвовал у снованю фестивалу Малих сценских формох у Новим Садзе, фестивалу руских оркестрох Мелодиї Руского двору у Шидзе и фестивалу Русин Филм фест'' тиж так у Шидзе.

Бул и член актуалного зволаня Управного одбору Дружтва Руснацох Нового Саду –Войводини.

Вон цалого живота бул, у рамикох рускей култури и националносци, русински опредзелєни, почитовал и потримовал рускосц як основу еґзистенциї Руснацох у Войводини.

Миломир Шайтош  ше упокоєл 20. юлия  2025. року. Поховани є на теметове у Новим Садзе.

+Танци хтори поставел Миломир ШайтошРок ТанєцКУД 2004Волинянка РКЦ, Нови Сад2004танєц"2005На долїни парада"2005Руски танци"2005Я милому пирко дам"2006Земплински"2006https://www.youtube.com/watch?v=NapJbDAqQug&pp=ygUPS296YWNrYSByb3p2YWhh0gcJCZEKAYcqIYzv  Козацка розвага"2007Коломийка"2007https://www.youtube.com/watch?v=dEUz-Ym_Nl4&pp=ygUNU2FyaXNrYSBwb2xrYQ%3D%3D Шаришска полка"2009https://www.youtube.com/watch?v=phJDy-t2j9A&list=RDphJDy-t2j9A Циґански танциКПД Дюра Киш, Шид2010https://www.youtube.com/watch?v=dxz0hCXbJNI Фляшкови танєц"2012https://www.youtube.com/watch?v=adHtES67n1Y Старогородски танци РКЦ, Нови Сад2013https://www.youtube.com/watch?v=0uCDyuOUbjs&list=RD0uCDyuOUbjs&start_radio=1 Фляшкови танєц"2014https://www.youtube.com/watch?v=hbmss8OFC5Y&pp=ygUSVkFSRcWgS09WSSBUQU5KRUMg  Варешкови танєц"2016https://www.youtube.com/watch?v=VlpY-KoLdfQ&pp=ygUiUnVza2kgemVuc2tpIHRhbmplYyB6b3ogTWFyYW1vcmVzdQ%3D%3D Руски женски танєц зоз Марамурешу"2018https://www.youtube.com/watch?v=OnDu2K6xPSo&list=RDOnDu2K6xPSo&start_radio=1 Фляшкови танєц (женска верзия)"2019https://www.youtube.com/watch?v=wgZn1Rw77MI  По Земплински (женска верзия)"2019https://youtu.be/99f5fKaEVQs?t=2315 Сиртаки"

 Литература  

 Миломир Шайтош (1960–2025), Руске слово, чис. 30, Нови Сад, 25. юлий 2025, б. 17.

  Вонкашнї вязи 

 Зам, Шайтош вибрани до Совиту за медзинационални одношеня, Рутенпрес, 3. октобер 2017. 

 Зам, Ришеня о розришеню и менованю нового Управного одбору Заводу за културу войводянских Руснацох, Рутенпрес, 20. юний 2017.

 https://www.rtv.rs/sr_lat/vojvodina/srem/odrzan-rusin-film-fest-u-sidu_860828.html Održan "Rusin film fest" U Šidu, Рутенпрес, 9. октобар 2017. 

 https://www.dnevnik.rs/vojvodina/podrska-za-tri-rusinska-drustva Подршка за три русинска друштва, Дневник, 2. август 2015. 

 Богдан Ґамбаль, https://www.lem.fm/milomir-shaytosh-rusnak-yuvilyat/  Миломір Шайтош – Руснак, ювілят,  lem.fm, 6. юний 2015. 

 https://www.rusyn.sk/rezolucia-delegativ-xi-svitovoho-kongresu-rusiniv-rusnakiv-lemkiv/ Rezolucia delegativ XI. Svitovoho kongresu Rusiniv/ Rusnakiv/ Lemkiv, Rusyn.sk, 29.06. 2011. 

 Peter Medviď, https://www.rusyn.sk/rusini-zasadali-vo-svidniku-na-kandidujucich-vo-volbach-do-vuc-budu-mat-svoje-poziadavky/ Rusíni zasadali vo Svidníku. Na kandidujúcich vo voľbách do VÚC budú mať svoje požiadavky, Rusyn.sk, 25. 05. 2013. 

 https://druztvo.org/ruski/cleni/index02.htm  Члени Дружтва за руски язик, литературу и културу: Миломир Шайтош под числом 441, вебсайт Дружтва за руски язик, литературу и културу.  

 https://www.facebook.com/cscompysoft  Šajtoš Milomir Biznis, ФБ боки 

 Д. Сабо/В. Вуячич, Упокоєл ше Миломир Шайтош (1960–2025),  Рутенпрес, ruskeslovo.com, 21. юлий 2025

Катеґория:Руснаци у Сербиї
Катеґория:Новосадянє
Катеґория:Хореоґрафе
Катеґория:Активисти Рускей матки
Катеґория:Дїяче у култури
Катеґория:6. юний
Катеґория:Народзени 1960
Катеґория:Умарли 2025
Катеґория:20. юлий